Rossiyaning Sankt-Peterburg hamda Tula shahrida qiyin ahvolda qolgan o‘zbekistonliklar vatanga qaytarildi. Foto: Tashqi mehnat migratsiyasi agentligi Tashqi mehnat migratsiyasi agentligi xabariga ko‘ra, Moskva shahridagi “PeK”, “Dedovskiy tekstil”, Tuladagi “Meros Grupp” korxonalarida ishlayotgan yurtdoshlar hamda ularning ish beruvchisi bilan uchrashuvlar tashkil etildi. Sankt-Peterburg hamda Tulada qiyin ahvolda qolgan fuqarolar Moskva—Toshkent, Sankt-Peterburg—Farg‘ona yo‘nalishlaridagi aviareyslar orqali vatanga qaytarildi. Bundan oldin Sankt-Peterburg, Perm va Novosibirskda moliyaviy qiyin ahvolda qolgan O‘zbekiston fuqarolari Perm—Namangan, Sankt-Peterburg—Urganch yo‘nalishidagi aviareyslar orqali vatanga qaytarilgandi.